Veslijs So

Veslijs Barbasa So (; dzimis  Kavitē) ir Filipīnu starptautiskais lielmeistars šahā (2008), kas kopš 2014. gada pārstāv ASV.

 Biogrāfija 
Vairākkārt pārstāvējis Filipīnas Pasaules junioru šaha čempionātos, kuros lielāko panākumu guvis 2005. gadā, kad ieņēmis 4. vietu.World Youth Chess Championship 2005, Belfort 2008. gadā kopā ar Li Čao dalījis pirmo vietu starptautiskajā šaha turnīrā Dubaijā un uzvarējis turnīrā Manilā. 2009. gadā pirmo reizi piedalījies Pasaules kausa izcīņā šahā pēc izslēgšanas sistēmas, kurā ticis līdz 4. kārtai.2009 World Cup Tajā pašā gadā uzvarējis šaha turnīrā Veikanzē (Nīderlande). 2011. gadā dalījis pirmo vietu šaha turnīrā Malmē un piedalījies Pasaules kausā šahā, kur izstājies 2. kārtā.2011 World Cup 2013. gadā dalījis pirmo vietu Reikjavikas šaha turnīrā un piedalījies Pasaules kausā šahā, kur atkal izstājies 2. kārtā. 2014. gadā Havanā uzvarējis Hosē Raula Kapablankas memoriālā un Lasvegasas šaha turnīrā North American Open. Tāpat 2014. gadā Bergamo uzvarējis ACP Golden Classic sērijas šaha turnīrā.ACP Golden Classic: Wesley So is the winner 2015. gadā Veikanzē dalījis 2. vietu lielmeistaru turnīrā Tata Steel un izcīnījis bronzas medaļu ASV šaha čempionātā.U.S. Champ Final: Who else?! 2015. gadā arī piedalījies Pasaules kausa izcīņā šahā pēc izslēgšanas sistēmas, kurā atkārtojis savu labāko rezultātu, iekļūstot 4. kārtā. 2017. gada janvārī Veikanzē uzvarējis Tata Steel lielmeistaru turnīrā.Wesley So wins the Tata Steel Masters 2017 2017. gada aprīlī Sentluisā uzvarējis ASV šaha čempionātā, papildu mačā par 1. vietu pieveicot Oleksandru Oņiščuku. 2017. gadā Tbilisi iekļuvis Pasaules kausa šahā pusfinālā, kurā piekāpies Dinam Ližeņam.2017 World Cup 2018. gada martā Berlīnē palicis 7. vietā pretendentu turnīrā. 2018. gadā Sentluisā izcīnījis bronzas medaļu ASV šaha čempionātā. 2020. gada oktobrī uzvarējis ASV šaha čempionātā, kas COVID-19 pandēmijas dēļ notika tiešsaites režīmā.Wesley So Wins 2020 U.S. Chess Championship 2021. gada jūnijā Bukarestē dalījis 2.-4. vietu Grand Chess Tour 1. posma turnīrā.Grand Chess Tour Bucharest 2021 2021. gada oktobrī trešo reizi uzvarējis ASV šaha čempionātā.2021 U.S. Chess Championship 2022. gada oktobrī Sentluisā ierindojies 5. vietā ASV šaha čempionātā.Pairings & Results | www.uschesschamps.com 2023. gada maijā Bukarestē dalījis 2.-5. vietu starptautiskajā lielmeistaru šaha turnīrā GCT Superbet Chess Classic.2023 GCT Superbet Chess Classic 2023. gada oktobrī Sentluisā izcīnījis 2. vietu ASV šaha čempionātā.2023 U.S. Championships 2024. gada oktobrī Sentluisā ierindojies 8. vietā ASV šaha čempionātā. 2024. gada decembrī Ņujorkā dalījis 3.-4. vietu Pasaules šaha ātrspēles čempionātā.FIDE Open World Blitz Championships 2024 - Knockout 2025. gada oktobrī Sentluisā izcīnījis 2. vietu ASV šaha čempionātā.2025 US Championship

Pārstāvējis Filipīnu un ASV komandas lielākajos komandu šaha turnīros:
 Pasaules šaha olimpiādēs piedalījies 7 reizes (2006-2012, 2016-2018, 2024). ASV izlases sastāvā komandu vērtējumā izcīnījis zelta (2016) un 2 sudraba (2018, 2024) medaļas. Individuālajā vērtējumā izcīnījis zelta (2016) medaļu;OlimpBase :: Men's Chess Olympiads :: Wesley So
 Āzijas spēļu šaha turnīrā piedalījies 2010. gadā. Komandu vērtējumā izcīnījis sudraba (2010) medaļu.

Par panākumiem turnīros FIDE 2006. gadā So piešķīrusi starptautiskā meistara (IM), bet 2008. gadā - starptautiskā lielmeistara (GM) nosaukumu. Četrpadsmit gadu un nepilnu divu mēnešu vecumā bijis septītais jaunākais šaha lielmeistars visā šī nosaukuma piešķiršanas vēsturē.

 Atsauces 

 Ārējās saites 

Kategorija:1993. gadā dzimušie
Kategorija:ASV šahisti
Kategorija:Filipīnu šahisti